Výročná správa o hospodárení

Slovenského bridžového zväzu za rok 2018

V zmysle stanov predkladám výročnú správu o celkovom hospodárení v predchádzajúcom kalendárnom roku.

|  |  |
| --- | --- |
| Celkové príjmy v EUR | k 31. 12. 2018 |
| - členský príspevok | 930,00  |
| - vklady do súťaží (liga a MMS) | 3575,00 |
| - dotácia z MŠVVaŠ SR | 5000,00 |
| - dar – príspevok na licitačnú súťaž | 60,00 |
| - príjem 2% dane | 425,88 |
| - úroky na BÚ | 0.00 |
| - zostatok na účte z r. 2017 | 267,37 |
| - zostatok pokladne z r. 2017 | 383,42 |
| SPOLU príjmy | 10 641,67 |
|  |  |
| Celkové výdaje v EUR | k 31. 12. 2018 |
| - zaplatenie členského do zväzov | 1286,00 |
| - náklady na ligu | 1103,67 |
| - náklady na mládež | 1425,48 |
| - náklady na správu (kolky, cestovné, doména, ...) | 873,05 |
| - bankové poplatky | 53,80 |
| - náklady na organizovanie súťaží (MMS) | 2764,82 |
| - náklady na reprezentáciu | 1383,20 |
| - daň z úroku | 0,00 |
| SPOLU výdaje | 8 890,02 |
|  |  |
| Rozdiel príjmov a výdajov k 31. 12. 2018  | + 1 751,65 |
|  |  |
| Stav finančných prostriedkov k 31. 12. 2018: |  |
| - stav na bežnom účte k 31. 12. 2018 | 1650,31 |
| - stav v pokladni k 31. 12. 2018 | 101,34 |
| SPOLU | + 1 751,65 |

KOMENTÁR:

SBZ v roku 2018 získal dotáciu zo štátneho rozpočtu z kapitoly Ministerstva školstva, vedy, výskumu a športu SR, ktorá predstavovala približne polovicu príjmov, druhú polovicu príjmov predstavovali členské príspevky, vklady do súťaží a z 2%-ná daň.

Štruktúra výdajov súvisí s činnosťou a povinnosťami zväzu, pričom najväčšia položka bola použitá na organizačné zabezpečenie ligy a MMS. Na strane výdavkov sme výraznejšie podporili mládež prostredníctvom príspevku registrovaným klubom, v ktorých sa o jej rast starajú a príspevku talentovaným športovcom. Vzhľadom na výšku príjmov a počtu reprezentačných akcií, z nich išlo hlavne o účasť troch párov na mládežníckych ME v Chorvátsku, sme nemuseli pristúpiť na strane výdavkov k výraznému šetreniu na ostatných položkách.

SBZ neposkytol zo svojho rozpočtu žiadnej organizácii ani jednotlivcovi prostriedky vo výške 5 000 EUR a viac.

Ku koncu roku hospodáril SBZ s čiastkou 1 751,65 EUR. Tieto prostriedky sa použijú na činnosť zväzu v nasledujúcom období.

Predpoklad a vyhliadky do r. 2019 v oblasti príjmov sú pre SBZ veľmi priaznivé, s Ministerstvom školstva, vedy výskumu a športu SR máme podpísanú zmluvu o poskytnutí príspevku vo výške 15 000 EUR. Časť týchto prostriedkov musíme použiť na podporu mládeže do 23 rokov a výraznú časť využijeme na účasť na významných európskych podujatiach, ktorých výsledky sa budú započítavať do vzorca pre výpočet príspevku v nasledujúcich rokoch – Open ME v Turecku, ME mládežníckych družstiev v Nórsku a Hry malých zväzov v Srbsku - ako aj na prípravu reprezentačných výberov vrátane ich účasti na kvalitne obsadených medzinárodných súťažiach. Príjmy z ostatných zdrojov očakávame na porovnateľnej úrovni ako boli v roku 2018.

Správa bola vypracovaná na základe vykonanej kontroly zápisov v pokladničnom denníku a výpisov z bankového účtu.

Správu vypracoval: Peter Belčák

v Bratislave 8. 3. 2019

 Peter Belčák

 ................................................

 prezident SBZ

Skontroloval:

 Milan Krajčo

 ................................................

 predseda Kontrolnej komisie SBZ